Waterloose Steenweg, 412 Elsene
Fort van Boncellesstraat, 8 St.- Agatha - Berchem
Gisseleire Versélaan, 17 Brussel Leierskap in die Huwelikdeur Vorster Combrink - Christian Motivations
Leierskap in die Huwelikdeur Vorster Combrink
Gesag en leierskap is God se volmaakte idee vir menslike verhoudinge: owerheid-landsburgers; ouers-kinders; werkgewers-werknemers. God se bedoeling met die huwelik is dat die man as dienskneg-leier sy vrou sal liefhê en dat die vrou sy onderdanige helper sal wees. Maar as God se gesag nie erken word nie, dan word leierskap korrup, en dan word goeie leierskap vervang met oorheersing of versuim.
Oorheersing (domineering) kom voor as die getroude man sy Godgegewe gesag verruil vir outonome mag. Dan is hy selfsugtig, trots, kontrolerende, kompeterend, onsensitief, onafhanklik en ontoeganklik. Sy eggenote weer sal geneig wees om haar man se leierskapsrol te verwerp en sy kan dominerend en onafhanklik optree.
Versuim kom voor as die getroude man sy Godgegewe rol as leier versaak. Hy kan passief wees, afsydig en onbetrokke. Die vrou mag onwillig wees om haar man met haar gawes en talente te ondersteun. Of sy kan oorafhanklik van hom wees vir sekuriteit en waardering. Sy kan sy aanvaarding so sterk begeer, dat sy oorsensitief is vir kritiek, konflik vermy en 'n "pleaser" word.
Dis duidelik dat hierdie modelle God nie as God in die huweliksverhouding erken nie. Die heers-model is outokraties: Ek's die baas en jy's my klaas. Jy moet aan my gee wat ek wil hê – nie wat God verwag nie. Die versuim-model is demokraties: Ek gee aan jou wat jy wil hê – nie wat God vereis nie.
God se leierskapsmodel vir die huwelik is teokraties: Hy is in beheer, en beide man en vrou moet hulle aan Hom onderwerp as Here en Leier, en mekaar as leier en helper bedien met die gesindheid van Jesus Christus. In hierdie model word man en vrou deur God gesien as gelykwaardig: geskape na sy beeld, verlos, ge roep, geheilig en verheerlik – maar ook as ongelyksoortig: ten opsigte van seksualiteit, persoonlikheid, gawes en verantwoordelikhede. Die leier-helper-verhouding word gekenmerk deur afhanklikheid van God, en wedersydse vertroue, sensitiwiteit, inter-afhanklikheid en diens.